Djupvik kirkkotupe

Djupvik kirkkotupe (kirjetárukielân Djupvik kirkestue já uđđâtárukielân Djupvik kyrkjestove) lii kuheskirkko Djupvik siijdâst Kaivuonâst, mii lii Tromsa läänist Taažâst. Tom vuávái arkkitehtfinnodâh Ric. Bjørn A/S. Historjá Djupvikist lii lamaš kirkkoeennâm jo ive 1930 rääjist, mut kirkko ij lamaš. Ovdil ko kirkkotupe huksejui, kieldâpaapah toimâttii immeelpalvâlusâid Djupvik škoovlâ valastâllâmsalist. Kirkkotuve viihkâi kiävtun roovvâdmáánu 12. peeivi 1980 pispe Arvid H. Nergård. Huksiittâs Kirkkotupe lii vyeligis, vielgis muorâhuksiittâs euroopmaađij E6 pellâst. Tuve alne lii saatuulkáttu, mon alne lii uccâ toornâš váldu-uuvsâ peln. Kirkkosali Kirkkosalin čäähih 110 olmožid. Muorâpeeŋkâi saajeest láá stoovlih. Fáádást eres soojijn Koveh Djupvik kirkkotuuveest. Djupvik kirkkotupe Kirkesøk (Taažâ kirho kirhoi uuccâmpalvâlus)'. Taažâ kirkko. (kirjetárukielân) Djupvik kirkkotupe Kulturminnesøk. Riksantikvaren – Taažâ kulttuuräärbi direktoraat. (kirjetárukielân) Käldeeh